รบกวนสอบถาม เป็นตากุ้งยิงนอก ไปหาเจาะเอาหนองออกแล้ว ผ่านมา3 วันยังเป็นนูนๆ ไปให้ดูแผล บอกว่ายังมีหนองต้องเจาะรอบที่ 2 และผ่านมา 1 อาทิตย์ แผลตกสะเก็ต แต่ยังมีบวมๆ นูนๆ แดงๆ ไม่เจ็บ ไปหาอีกครั้ง บอกไม่มีหนองแล้ว แต่ให้รออีก 1เดือน เพื่อรอยุบบวม ไม่ทราบอาการแบบนี้ปกติรึป่าวคะ แล้วอยากทราบว่า กุ้งยิงนอก แผลจะหายช้ารึป่าวคะ
สวัสดีค่ะ ตากุ้งยิง เป็นการติดเชื้อแบคทีเรียชนิดหนึ่งที่ต่อมไขมันบริเวณเปลือกตา ทำให้ต่อมไขมันปวดบวม ถ้ามีหนองอาจจะต้องได้รับการระบายหนองโดยแพทย์ ร่วมกับใช้ยาปฏิชีวนะมาป้ายตาหรือรับประทานภายใต้การดูแลของแพทย์ปกติแล้ว ตากุ้งยิงจะหายได้เองภายในประมาณ 2 สัปดาห์ แต่หากมีขนาดใหญ่ มีหนองที่แตก และแผลตกสะเก็ด อาจจะมีอาการบวมได้นานพอสมควรเช่นกัน นอกจากอาการบวมควรสังเกตอาการอื่นๆ เช่นเจ็บ แดง มีก้อนหนองให้เห็นหรือไม่ ถ้ามีด้วยร่วมกับยังบวมเยอะ ให้กลับไปพบแพทย์ แต่ถ้าบวมอย่างเดียว และแนวโน้มค่อยๆบวมน้อยลง สามารถสังเกตอาการต่อไปได้เบื้องต้นสามารถรับประทานยาแก้ปวด ประคบอุ่นเพื่อลดอาการปวด ไม่ควรไปบีบหรือแกะบริเวณที่เป็นเอง ไม่เอามือไปขยี้ตา หลีกเลี่ยงการใช้เครื่องสำอางบริเวณตาไปก่อนค่ะ